《赠别 其二》
宋代·史尧弼

天地有佳处，岷峨横翠微。茅庐介山趾，岚色入书帏。

共社公应可，论心我亦稀。他年能似约，江汉会思归。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。